སྒྲུང་རིང་འདིའི་རྩོམ་པ་པོ་ཁྲི་སེམས་དཔའ་ལགས་ནི་ལོ་རབས་བརྒྱད་ཅུའི་མཇུག་གི་དེང་རབས་ཀྱི་ན་གཞོན་རྩོམ་པ་པོ་གྲགས་ཅན་ཞིག་ཡིན་པ་ཀུན་ལ་གསལ་བར་མ་ཟད་སྒྲུང་གཏམ་གྱི་མགོའངལོར་འཛམ་གླིང་ལ་བྱུང་བའི་དོན་ཆེན་འགའ་བརྗོད་ཡོད་དེ་དོན་རྐྱེན་དེ་དག་བོད་ནང་ལ་འབྲེལ་བ་སྤུ་ཙམ་མེད་ནའང་།ལོ་དེ་ནི་ཟླ་བར་མཚོན་ན་བརྗེད་དཀའ་བ་ཞིག་ཡིན་པ་འདྲ།ལོ་དེར་ཟླ་བ་ནང་ལོགས་ཀྱི་སློབ་གྲྭ་ཆེན་མོ་ནས་མཐར་ཕྱིན་ཏེ་ཟི་ལིང་དུ་ཡོང་ནས་གཞུང་གི་བྱ་བ་འཚོལ་བ་དེ་རེད།འོན་ཏེལོ་ཡས་མས་ནི་བོད་ཀྱི་བྱིས་པ་མང་པོ་ཞིག་རིག་པའི་སྐྱེད་ཚལ་དུ་འགྲིམ་བཞིན་པའི་སྒང་ཡིན་པར་མ་ཟད་སློབ་གྲྭར་ཞུགས་ཚད་ཀྱང་རིམ་བཞིན་ཇེ་མང་ནས་ཇེ་མང་དུ་འགྲོ་བཞིན་པའི་སྒང་ཡིན་པས་བོད་ཀྱི་སློབ་གསོའི་ལས་དོན་ཡར་ངོའི་ཟླ་ལྟར་འཕེལ་བཞིན་འདུག